Twee dood, 11 beseer toe voertuig op N1 omslaanTwee mense is dood en 11 ernstig beseer toe ŉ minibus-taxi op die N1 naby Hammanskraal in Gauteng omgeslaan het, het paramedici Sondag gesê. Jeffrey Wicks, woordvoerder van Netcare911 sê die ongeluk het in die laat Saterdagaand plaasgevind. “Beseerde passasiers het gesê dat hulle aan die bestuurder gesê het dat hulle ŉ vreemde geluid by die agterste wiele hoor.” Die minibus het kort daarna omgeslaan en het vir ongeveer 100 meter op die pad geskuur, het Wicks gesê. Passasiers is uit die voertuig gegooi toe die voertuig omgeslaan het. Twee mans wat ernstige beserings opgedoen het, is op die toneel dood terwyl ŉ ander man per helikopter na die Steve Biko-hospitaal met ernstige beserings geneem is. “Die ander beseerdes is per ambulans na plaaslike hospitale geneem.” Wicks het gesê die oorsaak van die ongeluk is nog nie bekend nie. Polisie sal die ongeluk ondersoek. -SAPA